Waranq jaqinakax españa minirunakaruw yanapt’añatak thakir mistupxatayana. Kunawsatix minirunakax pusi patak kilometronak España nortet Madrid markar puripxi ukjaxa, yanapt’ir jaqinakax uka minirunakamp juntthapxisipxaniwa. Unjtasiwix pä tunkan pacha, ch’asküru, tunka uru julio phaxsin La Moncloan apasi. Uka unjtasiwix Inti punkun pä pach willjtan Carbon minirunanakax Mariano Rojoyan p’iqinchawipat ukhamarak subsidionakan walt’awinakap iraqtapat phiskasipxi.
Uka katuqawirux “Marcha Negra” sutichapxi. Ukanx jaqinakax walpin yanapt’asipxi. Uka arxatasir jaqinakax minirunanakar t’axllirapxi, wali sum katuqapxi ukhamarak himnop jayllipxirakiwa. Minirunakax sorpresanakap uñjtawipxi, kunatix unjtawir jach’aptayapxatayna. Ukat #nocheminera. redex wal uñjatawa.
Ist’at arunakax «¡taqi kunas wakisiriwa!», «¡p’iqinchapxipunistuwa!» ukhamak «¡Akax jiwasan anatir tamawa!» kunatix Eurocopan España anatirinakax atipapxarakitayna. Taqi minero katuqir jaqinakax irnaqir jaqinakat wali wal tukuyasi, janiw politiconats anatirinakats ukham munapkiti.
Carbón irnaqirinakax janiw thakinak micha qhanamp uñkataspur qhantayapxkiti, jan ukax uñjtawinakatak qhanapxana. Jupanakax yaqha sectoranakamp sanäni: 15M uñisirinaka, taqi maranir jaqinaka ukhamarak Españan taqituqinakan kipkachasipxana. Uka uñjtawix España markan nayra uñjtawinakat wali thuqhtasiriwa. Minera ch’axwax irnaqirinakan uñjtawinakawa, ukhamarak gobiernon iraqtanak uñisipxiwa.
Mä videon awtjat mineronakar yanapit uñachi (Juan Luis Sánchezata):
Redes sociales ukan, walja jaqinakaw mineronakar iraqtaw ch’axwatak ch’amanchapxi, kunatix sectorax chhaqhtaspawa. Walja twitteronakax mensajenakamp hashtag#yosoyminero España markataypin mineronakar arxatasi. Nayrir uñjtawinakatjam, redenakaw jilpach yatiyawinak yatiyapxi. Kunatix usuarionakax mä #silenciomediático ukham ch’atapxi.
Uka amtat minera uñjtawix marka taypin tunka mayan julio phaxsin alwat uñtasirakiwa. Jan ukax, nayrir urutx ukürux janiw walikipunikanti, kunatix churt’awinak sayt’ayirinakamp uñjtawirinakamp walpin nuwasipxana. Ukat paqallq tunk suxtan usuchjatanakamp tunka payan detenidonakamp uñstapxi.
ayr_Latn ayr_Latn ayr_Latn ayr_Latn ayr_Latn ayr_Latn ayr_Latn